 Beelweyntan Garxajis oo lagu tiriyo inay ka mid ahaayeen beelihii dagaalka u soo galay dib u xoreynta Somaliland, dad badanina kaga dhinteen ayaa dawladda iyo shicibka Somaliland soo dhaweeyeen shirweynaha beeshaasi, looguna ixtiraamay xaqa ay u leeyihiin inay u shiri karaan danahooda iyo midnimadooda, iyadoo dhinaca kalena badi dadweynaha iyo dawladda Somaliland shirweynahaasi ka aaminsanaayeen inaanay marnaba ka soo baxayn wax liddi ku ah qarannimada dalka iyo jiritaankiisa, hase yeeshee marka la eego nuxurka goaamada shirweynahaasi ka soo baxay, waxay amaakaag ku rideen cid kastoo aaminsanayd dawladnimada dalka. 